Rikunarita-ORG/Wikinium huggingface dataset:
# Senu

Lu circulu trigonometricu cu li principali funzioni trigonometrichi.
N matimàtica lu **senu** è nu funzioni trigonometrica, a valura tra -1 e 1 e difinuta pi ogni nùmmuru riali. Siddu *x* è la lunchizza di l'arcu *AD* ntî la fiura, lu senu di *x* è difinutu secunnu la quantità chi currispunni â lunchizza dû sigmentu chi proietta lu puntu *A* dû circulu unitariu chi s'attrova a na distanza *x* dû puntu *D*(1,0), (la lunchizza *x* di l'arcu è cuntata pusitiva siddu si va n sensu antiorariu), pirpindicularmenti ô puntu *C* (ntâ fiura) ntî l'assi di l'ascissi. Lu senu è positivu si lu puntu *A* s'attrova supra l'assi di l'ascissi, ntâ zona unni l'ordinati sunnu positivi, o negativu, n casu cuntrariu.
# Giometrìa

Illustrazzioni tricintesca: na fìmmina nsigna la giometrìa
La **giometrìa** (dû grecu anticu *γεωμετρία*, chi si cumponi di *γεω*, *geo* = "terra" e *μετρία*, *metria* = "misura", traduciutu quais littiralemtni comu *misurazzioni dâ terra*) è da parti dâ scienza dâ matimàtica che si occupa dî formi dû pianu e dû spazziu e dî sò rilazzioni.

Li funnamenta dâ giomitria forru enunciati di Euclidi. La giomitrìa euclidea si sviluppò appoi ntô rinascimentu grazzi n particulari ô travagghiu di Cartesiu.
Ntê tempa muderni, lu studiu dâ giomitrìa si sviluppau puru grazzi a l'algibbra, partennu dâ cuncizzioni sprummintata di Cartesiu di nu pianu idintificatu di dui assi n cui ogni puntu è idintificatu di na para di cuurdinati. Lu pianu cartisianu fu appoi lu puntu di partenza dû sviluppu di chidda ca òi si chiama giomitrìa algebbrica.
# Subbissu

Nu subbissu
Nu **subbissu** (puru dittu **abbissu**) è nu locu veru prufunnu ca pò èssiri tirrestri o marinu.

## Ntâ terra

Ntâ giografìa, è nu puzzu naturali scavatu ntê rocci carcàrii di l’azzioni dissurventi di l'acqui. L'abbissu è ginirarmenti a pirpindìculu cu richiani o gallarìi nclinati a pinnenza forti. Spissu ntô funnu di n'abbissu ci si havi nu turrenti suttirràniu.

## Ntô mari

E' na prufunnitati marina smisurata spissu ditta "fossa", ma a li voti la sprissioni pò èssiri usata macari pâ chiana abbissali.

## Vita animali

Nu Hydrolagus fotografata ntâ chiana abbissali.
Sulu picca speci animali, suprattuttu chiddi di diminzioni nichi o microrganismi, arrinisceru a adattàrisi a cunnizzioni tantu pruibbitivi. A tali prufunnitati sunnu spissu assenti quarsìasi furma biològgica di tipu viggitali, ca li gallarìi o l'acqui sunnu cumpretamenti scuri.

## Bibliografìa

* Pinet, Paul R. (1996) *Invitation to Oceanography.* St. Paul, MN: West Publishing Co., 1996. ISBN 0-7637-2136-0 (3rd ed.)
# Curnuvagghia

Comu si pò vidiri di sta mappa, Curnuvagghia s'attròva ô sud-ovest stremu di Ngriterra (culuratu russu)
La bannera di Curnuvagghia
**Curnuvagghia** (pi ngrisi: *Cornwall* e pi còrnicu: *Kernow*) è na cuntìa in Ngriterra. La capitali è Truro.

La maggiuranza pàrranu lu ngrisi comu la sò lingua matri, ma ancura cci sunnu chiddi chi pàrranu lu còrnicu, la lingua antica di Curnuvagghia. L'urìggini di sta lingua è cèltica cu na pruvinenza cchiù vecchia di l'èbbica rumana, e pirciò, tanti genti si cunzìddiranu cchiutostu còrnichi chi ngrisi.
# Tiurema di Pitagora

Attribbuiutu a Pitagora, ma canusciutu già di l'antichi babbilunisi e di l'egizzî, armenu sutta certi formi, lu tiurema dici chi si WIKINIUM\_MATH\_PH\_0 e WIKINIUM\_MATH\_PH\_2 sunnu lu cateti di nu triàngulu rittàngulu e WIKINIUM\_MATH\_PH\_4 è l'iputinusa, allura

 WIKINIUM\_MATH\_PH\_6

Geomitricamenti, n'autra manera di diri la stissa cosa, è chi l'aria di lu quatratu custruiutu supra l'iputinusa è aquivalenti â somma di l'arî custruiuti supra li cateti.
# Jolu di San Jàbbucu

Lu jolu di San Jàbbucu ntî n'ussirvazzioni dû satelliti a nfrarussi *Spitzer*.
Lu **Jolu di San Jàbbucu** o **Via Làttea** è la galassia â quali lu suli apparteni. Si tratta di nu gruppu di miliardi di stiddi di diminsioni e tipi diversi e chi formunu nu discu cu dui vrazza di spirali, di nu diamitru di circa 100.000 anni luci. Siccomu lu suli si trova di dintra, e li stiddi sunnu assai luntani, lu jolu di San Jàbbicu si vidi sutta forma di na striscia biancastra chi attraversa tuttu lu celu. Lu nomu *Jolu di San Jàbbicu* diriva dû fattu chi pi li antichi pilligrini chi jìvanu a Santiagu di Compostela, la dirizzioni dû viaggiu era sinnata dâ dirizzioni dâ striscia di stiddi chi vidèvunu la notti.
# International Astronomical Union

L' **Unioni Astronòmica Ntirnazziunali** (**UAN**, o puru **IAU** di l'equivalenti dizzioni ngrisi) unisci li sucitati astronòmichi dû munnu; è un membru di l' *International Council for Science*. È l'auturitati ricanusciuta p'assignari li noma a stiddi, pianeti, astiroidi e àutri corpi cilesti. Lu sò ufficiu cintrali è a Pariggi (Francia).

## Lijami di fora

* (EN) Situ ufficiali
# Tamiggi

Unu dî ponti cchiù cèlibbri di Londra
Lu **Tamiggi** è lu ciumi dû regnu Unitu cchiù cèlibbri. Ntô puntu unni traversa la capitali Londra lu Tamiggi è navigàbbili.
# Newcastle

Lu ponti *Tynebridge* chi passa 'n capu a lu ciumi Tyne
Ufficialmenti ccù circa 260.000 abitanti, **Newcastle** Upon Tyne è na cità ntâ riggiuni di Tyne and Wear d'Ngriterra canusciuta ppi la so storia ndustriali, unni lu so ciumi Tyne avìa unu di cchiù mpurtanti porti nta l'Europa e dû munnu dâ custruzzioni di navi militari.

Lu ciumi ora é chinu di bar, lucali e turismu 'n ginirali, nu canciu stòricu.

Misi assemi li cumuni di North Tyneside, South Tyneside, Gateshead e Newcastle li quattru parti dâ zona dâ cità ponnu èssiri la vera grannizza dâ citá, cchiù o menu 800.000 abbitanti.

La cità cchiù luntanu di Londra ntô paisi, Newcastle havi na identità cchiù tradizziunali e diversu ccù so dialettu *Geordie*, unu di cchiù difìcili a capìrisi ntô paisi.

## Storia

Storicamenti la cità avìa statu funnata dû mperaturi Rumanu Adrianu, unni fici nu muru famusu ntâ storia d'Ngriterra. Chiamatu Monkchester, nta lu 1080 Robert Curthose fici nu castiddu di lignu chiamannu Novum Castellum la nova cità.

Mosley Street, na via dâ cità, ha statu la prima ad aviri luci lèttrica ntô munnu, secunnu arcuni ipòtisi.

## Oggi

Newcastle havi circa 16.000 studenti studiannu a li so dui università, Newcastle University e Northumbria University, àutra cosa cca metti sta cità ntâ mappa dû paisi.

La squatra di palluni 'Newcastle United FC' è la passiuni dâ cità ccu lu stadiu di St James Park chinu ogni simana di 52.000 pirsuni. Alan Shearer e Paul Gascoigne, jucatura famusi a niveddu nazziunali e nternazziunali, sunnu dâ cità.
# Wimbledon

Lu campu di tennis nummuru 1 a Wimbledon.
Lu turneu di tennis di **Wimbledon** si svolgi a Wimbledon, vicinu Londra, n Gran Britagna. Cu l'Open di Australia, l'Open dî Stati Uniti e lu Roland Garros fa parti dî turnei dû Grandi Slam. E' lu sulu dî quattru turnea chi si svorgi supra l'erba.
# Indu

L' **Indu** chê sò circa 3000 kilòmitri di lunchizza è lu ciumi cchiù loncu e mpurtanti dû suttacuntinenti indianu. Nasci ntô Tibet a circa 5500 metri supra lu liveddu dû mari e attraversa tirritori dû Pakistan e di l'India.
# Nnustria

La **nnustria** (o **gnustria** tèrmini raru), dû latinu *industria*, rapprisenta dda parti di l'econumìa muterna nnustriali. Sti sitturi nnustriali tràttanu dê pruduzzioni di beni matiriali e sirvizza supra na larga scala, usannu li studi e/o li cuntribbuti principarmenti dî studiusi d'econumìa nnustriali e econumìa azziendali.

La nnustria si suddividi 'n multìplici spicializzazzioni e asisti ntâ nu statu di custanti canciamentu adattànnusi ugni tantu a l'esiggenzi dû cunzumu e ê novi ticnoluggìi di pruduzzioni. Lu scopu principali dâ nnustria è lu prudùciri ô megghiu rapportu costu/binificiu di tuttu chi cci veni addimannatu.

## Viditi puru

* Rivuluzzioni nnustriali
* Qualitati
# James Cook

James Cook
Lu capitanu **James Cook** (Marton in Cleveland, 27 di uttùviru 1728 – Hawaii, 14 di frivaru 1779) fu nu spluraturi, navicaturi e cartògrafu britànnicu. Fici tri viaggi nta l'Ocèanu Pacìficu duranti li quali scuprìu vari ìsuli, mappànnunni li costi. Fu unu dî primi europeani a vidiri la costa livanti di l'Australia e cci nni mappau na granni parti di sta costa, mpiantannu la bannera britànnica a quarchi banna vicinu Sydney attuali ntô 1770.

## Lijami di fora

(tutti pi ngrisi)

* Pàggina di link supra James Cook
* Li mappi dî viaggi
* Li diari a bordu l'*Endeavour*
* Li diari dû primu viaggiu di Cook, 1768-1771
* [
# Alabama

La bannera di Alabama
Lu stemma di Alabama
L'**Alabama** è nu statu dî Stati Uniti. La sò capitali è Montgomery.

|  |  |
| --- | --- |
| Divisioni pulìtichi dî Stati Uniti |  |
|

|  |  |
| --- | --- |
| **Stati** | Alabama | Alaska | Arizona | Arkansas | California | Carolina dû Nord | Carolina dû Sud | Coloradu | Connecticut | Dakota dû Nord | Dakota dû Sud | Delaware | Florida | Georgia | Hawaii | Idaho | Illinois | Indiana | Iowa | Kansas | Kentucky | Louisiana | Maine | Maryland | Massachusetts | Michigan | Minnesota | Mississippi | Missouri | Montana | Nebraska | Nevada | New Hampshire | New Jersey | New Mexico | New York | Ohio | Oklahoma | Oregon | Pennsylvania | Rhode Island | Tennessee | Texas | Utah | Vermont | Virginia | Washington | Virginia Uccidintali | Wisconsin | Wyoming |
| **Capitali** | Distrittu di Columbia |
| **Dipinnenzi** | Samoa Miricana | Ìsula Baker | Guam | Ìsula Howland | Ìsula Jarvis | Atollu Johnston | Kingman Reef | Atollu di Midway | Ìsula Navassa | Ìsuli Marianni Sittintriunali | Atollu di Palmyra | Puertu Ricu | Ìsuli Virgin | Ìsula di Wake |

 |
# Neva

Lu cursu dâ Neva.
La **Neva** è nu ciumi dâ Russia uccidintali. E' longu sulu 74 chilòmitri e scula dû lacu Ladoga ô mari Balticu, unni si jetta a la autizza dâ citati di San Pietruburgu.
# Pi grecu

**Pi grecu**, marcatu n matimàtica cu la littra WIKINIUM\_MATH\_PH\_0 è nu nùmmuru riali chi currispunni a circa 3.1415926. É la frazzioni chi rapprisenta quanti voti nu diàmitru trasi ntâ sò circunfirenza.
# Firmintazzioni

La **firmintazzioni** è un prucessu ossidativu anaeròbicu sbrugghiatu d'organismi a càricu di carboidrati pâ pruduzzioni d'energìa.

## Vuci currilati

* Firmintazzioni alcòlica

## Lijami di fora

*
# Sumeri

N'asempiu dâ scrittura dî sumeri
Li **Sumeri** sunnu n'anticu pòpulu chi vìnniru dâ banna midriunali dâ Mesopotamia (la parti sud-est di l'Iraq d'oi). La storia di sta civilizzazzioni accuminzau circa 5.000 anni fa.

## Talìa puru

* Sumeru, la lingua parrata e scritta dî sumeri.
* Menzaluna fertili
# Funnu Munitariu Ntirnazziunali

Quartieri Ginirali dû FMI a Washington.
Lu **Funnu Munitàriu 'Ntirnazziunali** (Macari canusciutu cu l'acronimu angrisi **IMF**, di "International Monetary Fund") eni n'urganismu 'ntirnazziunali ccu 185 paisi mèmbri.

L'uffici dirizziunali s'attrovanu a Washington, D.C., Stati Uniti dâ Merica.

## Urìggini

'Nta l'anni trenta di lu sèculu passatu nu munzieddu di paisi ci appinu prubblemi icunomici.

Quarchidunu di stu prubblemi jerunu, ppa isempiu, lu canciamentu di stili di vita (in pieggiu) e lu passaggiu a nu statu di disuccupazzioni di nu munzieddu di pirsuni ca travagghiavanu.

Lu cummerciu 'ntra li nazzioni addiminuiu assai.

Certi nazzioni appiru a svalutari li propri sanareddi.

Tutti sti fatturi cumminati câ diprissioni pruducierru na diprissioni icunomica a livellu glubbali.

Nta la fini di lu 1939, forsi macàri ppi sti mutivazzioni, accuminzau a Sicunna Verra Munniali.

Duoppu ca a Sicunna Verra Munniali finìu, li cuvierni e l'upinioni pubbrica s'addunau ca lu valuri 'ntirnazziunali nun erunu umuggenii e avièunu assai ristrizzioni.

I classi diriggènti allura si prioccuparru di sti cosi e accuminzarru a discurri riuniennusi.

Ppi stu mutivu li nazzioni di lu munnu sintièrru c'avièunu bisognu d'avìri n'urganizzazzioni ppi ajutari finanziaramenti li paisi c'avienu prubblemi 'ntra iddi.

P'accuminzari li rapprisintannti di 29 nazzioni firmarru n'accordu ca si ciamàva "Articuli d'Associazzioni di lu Funnu 'Ntirnazziunali Munitariu" (in lingua angrisi *"Articles of Association of the International Monetary Fund"*). Lu Funnu Munitariu 'Ntirnazziunali nascìu 'nta lu dicèmmiri 1945.

## Auturi

Ogni nazzioni ppò addummannari d'addivintari nu mèmbru di st'urganizzazzioni. Quannu na nazzioni addummanna di fàrini parti a Giunta Isicutìva sti sturìa a littira ca ci spirièrru.

Se a cosa si pò fari a Giunta Isicutiva scrivi na rilazzioni a l'Ufficiu di li Guvirnaturi di lu Funnu Munitariu ca, duoppu avirici misu a firma, fà tràsiri a nazzioni nta lu gruppu.

In ogni casu, prima di fàrini parti, a nazzioni avissi aviri certi riquisìti ligàli. Ogni mèmbru avi du dirittu di votu diffirenti comu puri ca ogni paisi avi nu diffirenti dirittu a aviri aiuti icunomici.

Chissu addipenni di diffirenti fatturi comu, ppa isempiu, quannu a statu timpuralmenti prisintata a dumànna di participazzioni.
# Stazzioni

La **Stazzioni** è na custruzzioni ca s'attròva allatu o n funnu a li linii firrati unni stazziuanu li treni pi fari scinniiri e acchianàri li genti e pi lu càrricu e lu scàrricu di li merci. Li stazzioni ponnu èssiri di tanti tipi: granni e nichi, vicinu ê citati o arrassu n campagna. Ponnu fari sivrvizziu sulu pi merci o sulu pi viaggiaturi.

Òi lu terminu stazzioni s'arrifirisci videmma, supratuttu nta li citati granni, li stazzioni di l'autobussi e li stazzioni dâ Metropulitana.
# Olimpiadi Mmirnali III

Li **joca olimpici mmirnali dû III** si tìnniru a Lake Placid, 'n USA tra lu 4 di frivaru e lu 13 di frivaru dû 1932.

## Edizzioni

* Olimpiadi Mmirnali II
* Olimpiadi Mmirnali IV

## Talia puru

* Joca Olimpici
# Macau

La pusizzioni di Macau ntâ Cina miridiunali
Macau
La **Riggiuni Amministrativa Spiciali di Macau**, di solitu canusciutu comu **Macau** (cinisi:澳|澳), fu stabbilita lu 20 di dicèmmiru, 1999, comu una di dui riggiuna amministrativi spiciali dâ Cina, l'àutra sennu Hong Kong.

Cummircianti portughisi stabbileru na prisenza 'n Macau ntô sèculu XVI. Nzinu ca vinni trasfiritu â Cina era la cchiù vecchia culonia europèa nnâ Cina. La dicchiarazzioni Sinu-Portuguisa d'accordu cumuni pricisau ca Macau avissi a jiri avanti cu na certa autunumìa, armenu nzinu ô 2049, nu pirìudu di cinquant'anni. Ntra la pulìtica cinisa di *un paisi, dui sistemi di cuvernu* lu cuvernu cinisi cintrali havi la rispunsibbilità pâ so difesa, addimentri ca Macau manteni pi cuntu sou li sistemi di liggi, muneta, tassi e migrazzioni.

## Talìa puru

* Ripùbbrica Pupulari Cinìsa
# Anni 2000

Cu l'esprissioni **Anni 2000** si ntenni la dècadi di anni chi va dû 2000 ô 2009. Sta dècadi vitti l'emirgenza di putenzi ecunomichi e pulitichi chi pi loncu tempu avìanu ristatu ntî l'ùmmira, comu la Cina, la Russia, lu Brasili o l'India (lu cussiddittu BRIC).

La lutta contra lu tirrurismu di matrici islamica, supratuttu doppu l'attintatu ê Turri Gimelli di New York sfuciau ntî du' guerri, ispirati dî Stati Uniti e cummatutti di diversi paisi dâ NATU e sustinuti di paisi terzi n Afganistan unni lu riggimi talibbanu cadìu, e n Iraq, unni la dittatura di Saddam Hussein agghicau â fini sutta lu sforzu militari ntirnazziunali.

## Anni dâ Dècadi

1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009

2010